L´INSS més a prop dels usuaris de serveis socials de la Mancomunitat – Ràdio Pego\nL´INSS més a prop dels usuaris de serveis socials de la Mancomunitat\nAquest matí s´ha signat un conveni de cooperació entre l´institut Nacional de la Seguretat Social i la Mancomunitat de Pego, l´Atzúvia i les Valls, per a simplificar els tràmits administratius que realitzen els usuaris de serveis socials, facilitant-los la tasca, ja que a partir d´ara no caldrà que es desplacen fins a Dénia.\nAquest matí s´ha signat a l´Ajuntament de Pego un conveni de col•laboració entre l´Institut Nacional de la Seguretat Social i la Mancomunitat de Pego, l´Atzúvia i Les Valls. Amb ell, les dues administracions s´han compromès a cooperar per tal de simplificar els tràmits administratius que es veuen obligats a realitzar la majoria d´usuaris de serveis social per tal d´aconseguir qualsevol tipus d´ajuda. Tant siguen gent dependent com jubilats o gent amb pocs recursos econòmics.\nAquest conveni facilita que aquesta gent no s´haja de desplaçar fins a les oficines que l´INSS té a Dénia per a poder aconseguir la tramitació, a partir d´ara només hauran de sol•licitar el que necessiten a la seu de la Mancomunitat, al carrer Sant Agustí, nº 6, 1r pis, com ha recordat la presidenta de l´entitat, Anna Aparici.\nPego és un més dels pobles que arreplega aquest conveni de simplificació de tràmits, ja que l´INSS l´ha iniciat també en altres poblacions de la Marina Alta, ha explicat el Director Territorial de l´institut a Alacant, Miguel Àngel Martínez.\nPer la seua banda, el director de l´Agència de Dénia, Alberto Díaz, recordava als usuaris de Pego, l´Atzúvia i les Valls, que actualment la localització de l´Institut Nacional de la Seguretat Social a la comarca s´ha desplaçat al Passeig del Saladar nº 41 de Dénia, ja que l´antiga seu, al Carrer Campos, contínua clausurada per les deficiències en l´estructura de l´edifici.\n← Cambrils i Aparici candidats pel Bloc i el PSOE a les properes eleccions\nTota classe de reaccions sobre la ratificació de la sentència contra Carlos Pascual →


Escrita per Òscar - d’agost 04, 2010\nEl Mondúver*, últim sistema muntanyenc costaner de la serralada Prebètica, és un massís cretàcic amb una orientació nord-oest - sud-est. El punt més alt és el cim del Mondúver, de 841 metres d’altitud, i s’estén pels termes municipals de Simat, Benifairó, Tavernes, Xeraco, Xeresa, Gandia i Barx. Considerat com el millor exponent de la geomorfologia càrstica del País Valencià, compta amb una situació privilegiada per estar molt pròxim a la mar, a menys de vuit quilòmetres des del cim. Alterna fortes costeres i zones de planura, altituds de més de 800 metres i una forta influència dels vents de llevant carregats d’humitat, per aquest motiu es tracta d’un lloc de condicions climàtiques singulars que han afavorit la presència de espècies de plantes endèmiques.\nA la zona hi ha declarades nombroses microreserves de flora (figura legal per a la protecció de zones d’especial interès). La Unió Europea també l’ha declarat Lloc d’Interès Comunitari (LIC) pel seu especial interès faunístic. Al massís es troben les coves del Parpalló, Malladetes i Bolomor, amb importantíssims jaciments arqueològics. Per la seua particularitat situació, aquest cim és el més conegut i representatiu de la Safor, visible des de molts punts de les comarques del voltants, tant de dia com de nit, pels repetidors de ràdio i televisió instal·lats dalt del pic. Mondúver, Montdúver o Mondúber és un topònim d’etimologia complexa que històricament ha plantejat diverses hipòtesis d’interpretació. Coromines en descarta l’origen àrab i es decanta per dues possibilitats, la primera d’origen romà, Montem Tuberem, amb el significat de puig voluminós i bonyegut; i la segona, formulada amb molta cautela, d’origen preromà amb un hipotètic ètim celta.\nDurant el mes de març de l’any 2006, una negligència incomprensible provocà un incendi que arrasà més de 1.900 hectàrees i provocà un dels majors desastres ecològics de la història de la Safor. El foc destruí la major part de les formacions boscoses i arbustives del massís. Hi restaren afectades, entre d’altres, el Paratge Natural Municipal de la Caldereta, la major part de les zones incloses dins la Xarxa Natura 2000 de la Unió Europea, quasi totes les microreserves de flora, així com indrets d’elevat interès paisatgístic com les Foies, el pla de Santomà, el barranc del Mondúver, el pla de la Vella, els Madallars o tota la zona reforestada del Picaio. En definitiva, una catàstrofe ecològica de primera magnitud de la qual el massís tardarà dècades a recuperar-se.\nLa ruta s'inicia al calvari de Xeresa, per als que no coneguen el poble, es troba a l'eixida de Xeresa-Xeraco-Gandia per l'autopista A-7. Una volta al poble vos dirigireu al final del mateix, on hi ha, junt a l'ermita de la Trinitat, al final del carrer del Mondúver, un panell informatiu. Abandonarem el Calvari, envoltats de capelles i xiprers, i atacarem el camí de la font del Carritx, molt ben senyalitzat des del principi.\nDesprés de vora 15 minuts de caminar, travessarem el túnel de l’autopista i passarem per la font del Molí, a la dreta de la calçada, tot just al costat d’una antiga edificació de temps medieval, on finalitza l’asfalt i comença la pista forestal. Atureu-vos un moment i admireu una singular bassa triangular que fornia d’aigua el molí. La font sorgeix de la mina més gran i cabalosa de la comarca, amb un recorregut de 426 metres. Dues basses exteriors, un abeurador i el llavador del poble aprofiten les aigües de la font, que antigament movien les moles d’un molí cerealístic. Caminem per una pista còmoda i bonica fins un encreuament a la dreta senyalitzat que resseguirem fins el Voltador de Blasco, on a la dreta surt el sender del Pla de la Vella, escenari del tradicional Quilòmetre Vertical i que obviarem.\nEl Voltador de Blasco\nSeguirem en direcció nord, passarem junt el corral de Senent i assolirem el cau del barrac del Mondúver o dels Emboscats, on prendrem un sender que anirà estretant-se al barranc. Al poc veurem un corral i un autobús abandonat de la Xeresana que ens convida a fer la pregunta del milió: cóm ha arribat fins ací?. Poc a poc anirem pujant, passarem junt al corral de Milhores, lloc predilecte dels veïns del poble el dia de Sant Antoni, on pujem a passar el dia i menjar embotit i sardines. Al poc ens trobarem a la font del Mondúver, normalment humida i exuberant, on podrem fer un alt al cami.\nEl sender gira a la dreta i puja per una dura costera de pedra, amb vistes a la Mediterrània, fins assolir la pista forestal del Mondúver, amb la impressionant mole rocasa davant nostre. A l'esquerra veurem el sender dels frares que utilitzarem per tornar, així que seguirem per la dreta la pista fins un nou cartell de fusta, on veurem que connecta el sender del Pla de la Vella, que obviarem al Voltador de Blasco.\nCartell i connexió pista del Picaio i el sender del Pla de la Vella\nObviarem la pista i aquest sender, al menys en aquesta excursió, i prendrem un sender que naix a la dreta del cartell i que, en direcció est i després de passar junt al corral de l'Obreret prendrà una forta costera fins assolir unes curioses formacions rocoses conegudes com els Frarets, que semblen un castell.\nSeguim cap amunt i, després d'obviar la connexió amb el sender que puja des de Xeraco connectem amb la pista forestal de la Drova, que després d'una forta costera ingrata per formigó (encara que buscarem un senderol a mitja pujada que ens estalviarà unes voltes), ens durà al cim del Mondúver, envoltat d'antiestètiques antenes, on encara podrem coronar el vèrtex geodèsic.\nEl cim del Mondúver\nPer a baixar ens dirigirem, des del piló, en direcció est i, després de passar junt a l'estàtua de la Mare de Déu del Mondúver, descendirem pel sender dels Frares que ràpidament ens portarà al Picaio. Descendirem pel mateix camí, passarem a prop de la font del Mondúver i girarem a la dreta pel sender de la font del Carritx, el qual després de connectar amb un sender que ve del corrar de Milhores, ens du fins la lamentable pedrera de la font del Carritx, visitable, on connectarem de nou amb la pista forestal de la font del Molí per on tornarem a Xeresa.\n*La nostra muntanya compta amb diversos noms: Mondúver, Montdúber, Montduber, Montdúver i Mondúber. Nosaltres hem optat per la que sempre hem utilitzat, Mondúver, defensada des del 1969 pel Diccionari Català-Valencià-Balear com un compost de ‘mont’ i l’àrab ‘dauuar’ (rodó), forma també utilitzada a la Gran Enciclopèdia Catalana (1997), a la Gran Enciclopedia de España (1999) i defensada pel filòleg Joan Coromines al Diccionari Etimològic i Complementari de la Llengua Catalana (1993).\nEl Mondúver País Valencià\nUbicació: Xeresa, España\nJuankar 2 de setembre de 2010, a les 20:25\nExcelent ruta, pero vosaltres teniu alguna informació de com va arribar el autobus alli???\nÒscar 23 de setembre de 2010, a les 18:05\nSegons em contaren a Xeraco, diuen que abans era possible arribar fins al lloc on es troba l'autobús, ja que el camí era molt més ample que hui dia. No obstant això, l'autobús deuria haver anat alguns trams pel mig del barranc, destrossant les suspensions i els baixos (encara que si el destí era abandonar-lo...).\nM'has picat amb la pregunta, me'n vaig a passejar pel Mondúver, a veure si trobe una explicació.\nAnònim 16 de desembre de 2010, a les 23:18\nNo conec moltes rutes a la Safor, pero el Monduver es de lo millor que hi ha a valencia amb diferencia. Llastima que encara siga visible l'efecte de l'incendi\nAnònim 31 de gener de 2011, a les 0:39\nHe anat hui i és cert, hi ha un autobus, però em sembla imposible com ha arribat ahi, hi ha un barranc pel mig! Teniu que cridar al de cuarto milenio a que investigue el misteri :D\nIker Jiménez 3 de febrer de 2011, a les 14:49\nEl autobús fue llevado hasta ese punto por los extraterrestes de Raticulín. Si entrais en el y os sentais en uno de los asientos os vereis transportados a una dimensión paralela donde un ser con antenas os realizará una biopsia rectal, id con cuidado\nAnònim 3 de febrer de 2011, a les 20:27\nSí senyor, eixa es la meua teoria, que és una de les 17 milions de naves que tenen que salvar a la humanitat, però que va caure abans d'hora :D\nAnònim 3 de febrer de 2011, a les 21:11\nI la Xeresana és la tapadera. Els conductors dels autobusos esperen l'avis de Carlos Jesús per a invadir-nos\nMiquel 25 d’agost de 2011, a les 23:59\nJua, jua, jua, a banda de les rallades dels amics anteriors i els extraterrestres de la Xeresana ;D, és una gran ruta, interesant encara que es nota molt les restes del incendi, clar només han pasat 5 anys.\nMario 15 de gener de 2012, a les 18:11\nHola, quería felicitaros por el libro, me lo regalaron estas navidades y es un gran libro la verdad, pero os voy a echar un pequeño puro de paso. Hoy he subido al Mondúver en la carrera del Km Vertical, y la verdad es que me ha sorprendido que contempleis 8 o 9 subidas y no esté esta, teóricamente tan conocida, en vuestro libro, un fallete, ¿eh?\nIndependientemente, un gran libro, enhorabuena.\nDavid Gomar 15 de gener de 2012, a les 20:34\nHola Mario. gràcies per les felicitacions, i també per la critica, que sempre son benvingudes, pes a millorar en el futur. En defensa nostra diré que quant tancarem l'edició del llibre encara no estava oberta aquesta ruta, ja que l'obriren els membres del Club Alpí l'any pasat, precisament per a fer el kilòmetre Vertical per allí. Esperem que hi haja alguna reedició per a poder incloure-la. Bon senyal seria ;).\nPer cert, aprofite el comentari per a felicitar al Club Alpí per l'organització de la cursa, que ha estat exemplar novament, fent que puguem gaudir com mereix aquesta ruta tan bonica.


A la cuina amb\nDiplomada en Treball Social per l’Escola Universitària de Treball Social de Barcelona.\nTreballa a l’Ajuntament de Barcelona des de 1991. Ha estat auxiliar administrativa al Consell Municipal de Benestar, secretària del cap del Departament de Programació i Estudis de Gerència de Benestar Social, secretària de redacció de la revista d’estudis socials “Barcelona societat” i cap d’oficina de pràcticament totes les tinències d’alcaldia.\nActualment és cap d’oficina de la segona tinència d’alcaldia.\n1. Quines són les teves tasques principals?\nCoordinació del personal administratiu, coordinació amb la resta de l’equip – cap de gabinet i assessors- i, desenvolupar les funcions pròpies de secretària particular del tinent/a d’alcalde:\nprogramar l’agenda (posar reunions, fer canvis, gestió de delegacions)\ndespatx diari amb el/la cap de gabinet\ncoordinar l’agenda dels xofers\ndespatxar amb el tinent/a\natendre les trucades telefòniques (filtrar, derivar, resoldre)\nsupervisar el correu electrònic a diari (del tinent/a i el meu propi)\narxivar la documentació important (intervencions, actes, rodes de premsa)\nreservar sales per a reunions\ncontrol d’invitacions dels actes institucionals\ncontrolar la documentació per a les reunions\ncoordinar horaris i vacances del personal administratiu junt amb el/la cap de gabinet.\nGestió del llistat telefònic (entrades, baixes, actualitzacions)\n2. Les claus per coordinar un bon equip de secretaria.\nBàsicament són tres:\nDistribució clara de les tasques que ha de gestionar cada persona de manera equitativa.\nSaber quines són les habilitats de cadascú i adaptar-les a les seves tasques.\nUna bona comunicació: que tothom senti que forma part de l’equip per igual.\n3. Els secrets d’un arxiu (físic i digital) ben organitzat.\nPensar i desenvolupar un disseny d’arxiu entenedor per a tothom, que permeti localitzar la documentació ràpidament. És molt important que a l’arxiu digital hi constin les dades d’on està arxivat un document de manera física. Nosaltres, per exemple, tenim un arxiu digital d’accés: en el formulari tenim un camp per indicar el nom físic de l’arxivador i un altre camp amb el número que té assignat aquell expedient dins l’arxivador.\n4. Actualització de dades de contactes. És un maldecap?\nÉs difícil tenir les dades actualitzades al 100% perquè moltes vegades no t’ho comuniquen directament. Ara amb internet, però, és més fàcil comprovar si les dades que tens són les correctes.\n5. En quina mesura han canviat les teves tasques amb els canvis de titulars de les tinències?\nLes tasques són exactament les mateixes. És igual qui sigui el titular. El què canvia és la manera de fer aquestes gestions segons les preferències del cap. Les àrees de gestió, que també canvien, sí que comporta unes diferències notables: no és el mateix gestionar un servei d’atenció a les persones vulnerables (que suposa un control important de les nostres emocions) que gestionar un servei de la direcció d’enllumenat, per exemple.\n6. Explica’ns les diferències, si n’hi ha, de treballar amb caps homes o amb caps dones.\nTreballant amb homes i amb dones no m’ha semblat mai que hi haguessin diferències per qüestió de sexe, sinó característiques personals i individuals que motiven aquests trets diferencials. Sé que hi ha estudis que demostren diferències com per exemple que les dones són més creatives i emocionals i els homes més competidors i autoritaris. Jo no tinc un patró establert.\n7. Has vist passar a molts polítics, caps de gabinet, assessors… En què creus que haurien de millorar en general?\nEls polítics són els representants de la ciutadania en el govern local. Han de treballar per aconseguir una ciutat més justa i equitativa. Per això han de ser capaços de modificar, potser, els objectius que estaven establerts en el seu programa electoral. L’objectiu principal hauria de ser, sempre, aconseguir el millor benestar per a la ciutadania. Els caps de gabinet i assessors haurien d’incidir en aquest fet. No perdre mai el món de vista i saber, exactament, quina és la realitat de la població.\n8. Si fossis la directora de càsting de la secretària ideal, quines habilitats o virtuts hauria de tenir la persona seleccionada?\nConfidencialitat, rigor, empatia, treball en equip, compromís, flexibilitat, interès per aprendre altres disciplines. Una persona que estigui motivada per la feina i que sigui positiva.\n9. Formació. Si en poguessis triar una, quina seria en aquest moment (relacionada amb la teva feina)?\nCursos d’administració electrònica i tecnologies de la informació; és important estar sempre al dia de les últimes novetats informàtiques. Ens hem de reciclar permanentment. No obstant, també són interessants els cursos de desenvolupament competencial, per exemple, com incrementar l’autoconfiança, o com defensar idees.\n10. Ens pots recomanar algun llibre, pel·lícula o sèrie de televisió que tracti el món del secretariat?\nLa pel·lícula “El diablo se viste de Prada”. Encara que no va exactament d’una secretària sinó d’una assistent personal. Magnífiques Anne Hathaway i Meryl Streep!\n11. Si pots, a l’hora de decidir, ho fas pel perfil de la persona amb qui treballaràs, o per l’àrea on treballaràs?\nQuan vaig entrar a l’ajuntament em van fer una entrevista inicial i em van preguntar a quina àrea m’agradaria treballar. És l’única vegada que he escollit un lloc concret. Després, en el meu treball a les tinències, he estat amb tres titulars diferents. En els tres casos em van entrevistar perquè els havien donat referències meves. En cap cas vaig valorar ni l’àrea ni la persona. Simplement, quan comença un nou mandat i el teu cap no continua, sempre és més agradable que et reclamin que no dependre de la gestió del departament de recursos humans.\n12. Què hi ha de cert en el tòpic que per entrar bé a un polític, primer "t’has de guanyar a la seva secretària"? T’han intentat subornar alguna vegada?\nHa, ha, ha! Intento ser el més neutral possible amb el tracte personal, però som persones i, per tant, les emocions i empaties sorgeixen com a qualsevol altra feina. A vegades sí que comentes amb el cap certes sensacions personals, però en cap cas es confirma aquest tòpic al 100%. Per altra banda, ningú no ha intentat mai apropar-se’m amb obsequis comprometedors. Com a molt, una panereta de productes ecològics.\n13. De quina persona t’hagués agradat ser la secretària i per què?\nM’hagués agradat treballar per la Neus Català. Té uns valors que admiro profundament: el compromís personal, la lluita per les causes amb les que creu, la seva dedicació, credibilitat i honorabilitat.


Venda de Reactancia ETI Clase 2 IP65 - 400w\nReactancia ETI Clase 2 IP65 - 400w\nLes reactàncies ETI classe 2 IP65 són balasts encapsulats de gran qualitat que incrementen el rendiment lumínic.\nEstan llestos per ser connectats ja que vénen de sèrie amb la connexió de cablejat de 2 metres de cable de xarxa i 3 metres de cable del balast a la llum, normalment suficients per ser instal · lats degudament.\nEstan estudiats perquè permetin dissipar la calor de la bobina.\nRecordar que els balasts han instal · lar fora de l'espai de cultiu.\nA més la reactància ETI Classe 2 té certificació IP65, que ens confirma que és resistent a la pols ia les esquitxades d'aigua.\nVideo deReactancia ETI Clase 2 IP65 - 400w\nProductes relacionats amb Reactancia ETI Clase 2 IP65 - 400w (Balastres)\nReflector amb PortaBombeta LLIS 50cm 400/600w\nOpinions de Reactancia ETI Clase 2 IP65 - 400w i preguntes\nVols donar la teva opinió sobre Reactancia ETI Clase 2 IP65 - 400w o preguntar sobre aquest producte?


L’atac suïcida a Kabul complica l’evacuació de milers de persones L’atac suïcida a Kabul complica l’evacuació de milers de persones – El Món\nL’atac suïcida a Kabul complica l’evacuació de milers de persones\nS'ha produït poques hores després de l'alerta d'alguns països occidentals\nBarcelona Redacció 26/08/2021 3:59 pm\nUna de les portes d’entrada a l’aeroport de Kabul ha estat colpejada per una gran explosió unes hores després que les agències d’intel·ligència occidentals advertissin d’un imminent atac terrorista. El portaveu del Pentàgon, John Kirby, ho ha confirmat a través d’una piulada a Twitter. Una segona explosió prop d’un hotel de la capital afgana també ha colpejat la població de la capital. Segons la cadena Al Jazeera, hi ha més de 50 morts, tot i que les dades encara no estan confirmades.\nEl portaveu del Departament de Defensa nord-americà, John Kirby, confirma que l’explosió d’aquest dijous a l’exterior de l’aeroport de Kabul ha provocat “víctimes dels Estats Units i civils”. Segons Kirby, es tracta d’un “atac complex” que ha inclòs una primera explosió a ‘Abbey Gate’ i una segona a prop del Baron Hotel de la capital afganesa, a la mateixa zona. Durant l’atac també s’haurien produït diversos trets, segons el Pentàgon. L’ambaixada dels Estats Units a Kabul demana als ciutadans que no vagin a l’aeroport i que fugin del lloc dels fets, així com dels accessos est i nord del mateix aeroport. “Han de marxar immediatament”.\nAixí mateix, els EUA han volgut desmentir algunes informacions que indicaven que el govern de Joe Biden tenia la intenció d’abandonar totlament l’Afganistan en les properes 36 hores. Kirby ha negat en un altre missatge que aquestes fossin les intencions actuals del govern del seu país. En les darrreres hores, la tensió ha augmentat pels trets que s’han escoltat quan s’enlairava un avió militar italià que transportava 100 civils afganesos fugint dels talibans.\nLa premsa britànica informa que per part de fonts militars del Regne Unit semblaria que l’explosió no ha produït ferits entre els militars però es desconeix si hi podria haver ferits entre els afganesos que estan fent cua per preparar els papers per sortir a l’exili. Un periodista de Reuters que cobreix els temes del Pentàgon assegura que hi hauria dues o tres nord-americans ferits per l’explosió. El mateix periodista afirma que ha estat un atac suïcida.\nPassades les quatre de la tarda la premsa britància confirma de fonts governamentals del Regne Unit que s’han produït dues explosions més a prop del Baron Hotel de Kabul.\nEl mitjà afganès ToloNews ha penjat diverses imatges que mostren la situació a la zona on s’ahurien produït les explosions.\nVendetta 26/08/2021 4:50 pm\nRapid salveu el punt lila totis cap a kabul el bTallo de empoderades


CTESC | Mútua de Terrassa\nInici > Serveis > L'Observatori de l'RSE > Experiències anteriors > Mútua de Terrassa\n4.453 persones treballadores\nMemòria Mútua de Terrassa 2019\nGestió responsable. Les bones pràctiques empresarials de l'entitat es manifesten en actuacions transparents, basades en comportaments ètics. Davant de tots els grups d'interès s'actua amb la màxima equitat i transparència, més enllà del compliment de les lleis, codis de conducta i de les normes internes i en la gestió eficient dels recursos.\nL'entitat rendeix comptes de la seva activitat als diferents òrgans de govern i a l'Administració i se sotmet a auditories realitzades per òrgans dependents.\nProgrames i campanyes de sensibilització i prevenció.\nDes de la Mútua s’han realitzat diferents campanyes antitabac.\nMesures d’estalvi de gas (diferents mesures com la millora en el protocol de manteniment preventiu de climatització).\nHan adoptat diferents mesures respecte a l’electricitat, com ajustar els horaris d’encesa i apagada de determinades zones mitjançant el centre de gestió.\nDisposen d’una política per optimitzar la gestió dels residus.\nAposta per un nou sistema de neteja efectiu per netejar la bugada i les superfícies mitjançant un nou sistema anomenat EcoFrog que evita l’ús dels productes químics i repercuteix en la creació d’espais més saludables.\nRealitzen diverses campanyes vinculades a l’esport salut i qualitat de vida.\nPrograma de divulgació sanitària a la població en general.\nParticipació activa en la identificació i atenció als nens maltractats.\nAcompanyament a les embarassades amb alt risc sociosanitari (risc d’exclusió social).\nDisposen d’un pla d’igualtat. L'any 2018 un total de 3.423 professionals van rebre formació.\nPla d’integració de persones amb discapacitat.\nProgrames transversals d’actuació en diferents àmbits i iniciatives vinculades amb els objectius de promoure la integració i no exclusió de les persones grans, persones amb discapacitat i persones en risc d’exclusió. Un nombre important d’iniciatives tenen com a resultat la reducció de la desigualtat entre diferents col·lectius a través de la Fundació Integràlia Vallès, entre d'altres.


Problema 114 de Gavà Mar - Aturar la progressió del mosquit tigre a Gavà Mar\nATURAR LA PROGRESSIÓ DEL MOSQUIT TIGRE A GAVÀ MAR\nEl Servei de Control de Mosquits del Consell Comarcal del Baix Llobregat és qui actualment s'encarrega del control del mosquit tigre a Gavà Mar\nEl mosquit tigre va arribar a Catalunya durant l'any 2004 i va començar a afectar la comarca del Baix Llobregat durant l'any 2005.\nAquest és un problema força diferent dels mosquits tradicionals, perquè les larves dels mosquits tigres es desenvolupen en aigües que estan en petits recipients, dins dels propis habitatges. Això les deixa fora de l'abast del control per part de l'Administració, que des de fa anys, s'ocupa eficaçment dels mosquits autòctons.\nPer això, el control del mosquit tigre només el poden fer els mateixos ciutadans, suprimint aquests recipients amb aigua.\nEl Consell Comarcal del Baix Llobregat informa a la seva pàgina web que Gavà Mar està cobert pel Conveni comarcal pel control dels mosquits i que s'hi executa control larvari sobre les espècies autòctones de mosquits, de forma rutinària i també s'hi apliquen les mesures necessàries pel control del mosquit tigre\nCaracterístiques biològiques del mosquit tigre:\nLes larves del mosquit tigre (Aedes albopictus) són aquàtiques, com les de tots els mosquits.\nEstan especialitzades en aigües presents en petits recipients, ja que originalment el mosquit tigre vivia en forats inundats en el tronc dels arbres.\nPer tant, les trobarem en gerros, platets, cendrers i galledes a l'aire lliure, que és on les femelles ponen els ous.\nPer a pondre els ous, les femelles han de picar perquè necessiten la sang com a aliment per fer-los; de fet, els mosquits mascles no piquen, es contenten amb nèctar de flors.\nEls ous no són visibles a l'ull nu. N'eclosionen ràpidament les larves, que es muden de pell quatre cops en menys d'una setmana a l'estiu. Aleshores es converteixen en pupes i completen la metamorfosi en un parell de dies més. En set dies, una miqueta de la nostra sang s'haurà convertit en uns 80 nous mosquits!\nN'hi haurà la meitat de femelles, i si totes elles tornen a picar, en una setmana més, tindrem 3.200 nous mosquits tigres a casa nostra...\nEls mosquits no són fàcils de veure, són de vol molt àgil, mida petita i es mouen a prop del terra. Com que els agrada la vegetació baixa, als jardins no s'estan als espais oberts sinó a zones embardissades, fosques i humides. És per això que sovint, els ciutadans es troben plens de picades sense haver vist res d'especial.\nEntre Desembre i Abril aproximadament els mosquits desapareixen, perquè el fred només permet la supervivència dels ous.\n• L'octubre de 2006, la publicació L'ERAMPRUNYÀ publica una notícia segons la qual l'estiu del 2006 s'han detectat mosquits a la zona industrial de Gavà (bastant a prop de Gavà Mar):\n• El 26 de Juliol de 2007, Ciutadans-Gavà porta aquest problema al Ple Municipal de l'Ajuntament de Gavà preguntant per les mesures preventives que s'han dut a terme:\n- Pregunta al Ple Municipal de l'Ajuntament de Gavà (26 Juliol 2007)\n• L'1 d'Agost de 2007 inventaríem aquest problema a la pàgina web després que una veïna ens comuniqui que l'han picat diversos mosquits tigres i que després de capturar un exemplar, va trucar al Servei de Control de Mosquits del Consell Comarcal del Baix Llobregat (93 378 82 45), des d'on van enviar dos tècnics que li van explicar les mesures de prevenció que cal seguir per evitar la seva expansió i li van comentar que avisarien a l'Ajuntament perquè faci un mailing informatiu a tots els veïns del barri.\n• El 3 d'Agost de 2007 arriba a les bústies de Gavà Mar un fulletó editat pel Consell Comarcal del Baix Llobregat amb els logotips de l'Ajuntament de Gavà i de l'Ajuntament de Castelldefels explicant aquestes mesures de prevenció.\n• El 9 d'Octubre de 2007, el grup municipal d'ERC de Gavà presenta un recurs a l'Ajuntament de Gavà perquè recentment s'acabava d'aprovar la llicència a l'empresa de pneumàtics de Gavà on gràcies a l'acumulació d'aigua dins dels pneumàtics, s'hi havia instal·lat el mosquit tigre i per tant, punt inicial de la seva reproducció i posterior expansió a tot Gavà:\n• El 5 de Novembre de 2007, l'equip de Govern Municipal (PSC) desestima el recurs presentat per ERC:\n• El novembre de 2007, la publicació L'ERAMPRUNYÀ publica una notícia fent-se ressò que l'Ajuntament de Gavà permet a l'empresa de pneumàtics per on es va instroduir el mosquit tigra a Gavà, seguir emmagatzemant pneumàtics a l'exterior i per tant, que s'hi pugui acumular aigua i que el mosquit tigre segueixi criant-hi:\n• El 14 de Juliol de 2008, la Junta de Govern Local de l'Ajuntament de Gavà aprova prorrogar el conveni de col·laboració de l'Ajuntament amb el Consell Comarcal del Baix Llobregat per la campanya de control de mosquits 2008:\n• El 25 de setembre de 2008, ERC de Gavà presenta un prec al ple municipal de l'Ajuntament de Gavà exposant extensament totes les preguntes que han anat formulant a l'Ajuntament de Gavà sobre aquest tema i les diferents respostes que han anat rebent i sol·licitant al Govern Local que actuï amb la màxima energia per tal de minimitzar, i eradicar si es pot, la plaga del mosquit tigre que ha afectat Gavà durant l'estiu del 2008:\n- Prec presentat al Ple Municipal de l'Ajuntament de Gavà (25 Setembre 2008)\n• El 17 d'Octubre de 2008, el setmanari EL FAR publica la següent notícia informant que a Castelldefels es fumigaran cinc punts de la ciutat que han sigut considerats problemàtics per la presència de mosquits:\n• El 14 de Gener de 2009, ERC de Gavà presenta una pregunta escrita a l'Ajuntament de Gavà exposant que el 22 de desembre de 2008, l’Ajuntament de Castelldefels havia anunciat amb profusió la posada en marxa d’un pla de lluita integral contra el mosquit tigre que havia sigut aprovat unànimement per tots els regidors del Ple Municipal de Castelldefels i preguntant per quin motiu a Gavà no s'havia cregut convenient desenvolupar i aprovar un Pla integral similar, tot i que la problemàtica és similar?.\n- Pregunta escrita per l'Ajuntament de Gavà (14 Gener 2009)\n• El 14 de març s'inaugura la nova canalització que, impulsada conjuntament pel Parc Agrari del Baix Llobregat i l'Ajuntament de Gavà, aportarà aigua depurada a la xarxa de corredores ubicada al marge esquerre dels camps gavanencs.\nAmb aquest rec, el 100% del sòl agrícola de Gavà es podrà abastir amb aigua depurada procedent de l'efluent de l'Estació Depuradora d'Aigües Residuals de la Murtra (EDAR) i optimitzarà el sistema de gestió de la xarxa de corredores del Delta del Llobregat a Gavà.\nLa nova obra ha consistit en la instal·lació d'una canonada de 3.200 metres de longitud que passa a formar part del sistema d'impulsió d'aigua procedent de l'EDAR. En una tercera part, uns 1.100 metres, el traçat de la conducció és en superfície perquè aprofita la part superior dels murs de les rieres de les Parets i dels Canyars per salvar els obstacles més importants, com són els encreuaments amb les diverses carreteres perpendiculars al Camí Ral de València i la pròpia riera dels Canyars. La resta de la conducció, uns 2.100 metres, està soterrada.\nEl cabal que transporta des del punt d'abocament actual, a la plaça de la Terra, fins a la part inicial de les corredores Principal i de Baix, és de 250 metres cúbics/hora, la meitat que es bombeja.\nFins ara, les aigües depurades es distribuïen a la part dreta dels camps i, per la gravetat, desembocaven a la llacuna de la Murtra sense poder ser aprofitada per regar els camps del marge esquerre de l'avinguda del mar.\nCal tenir en compte que la zona de corredores de l'espai agrícola de Gavà té una superfície de 4,5 quilòmetres quadrats i fins ara, només un terç s'havia pogut regar amb aigua depurada.\nAra, tota la zona agrícola rebrà aportacions d'aigua depurada, unes aportacions imprescindibles per disposar d'aigua a les corredores i, alhora, millorar el nivell del freàtic, sobretot en èpoques de poques pluges.\nSalvador Bernadó, president de la Cooperativa Agropecuària de Gavà va explicar al periòdic EL BRUGUERS que "Aquesta obra ha estat un gran encert perquè portarà aigua a la part alta, al camí de la Pava i la farà correr fins arribar a l'estany de la Murtra, tal com havíem demanat els pagesos. Aquest és l'aspecte més important de la canalització però en té més. Tindrem aigües en moviment i això vol dir aigua de major qualitat perquè no es podrirà i redundarà en una zona agrícola més sanejada. A més l'aigua en moviment evitarà que els mosquits dipositin les larves i per tant no tindrem tantes plagues"\nL'actuació ha tingut un cost de 260.000 euros, el 25% (65.000 euros) assumit per l'Ajuntament de Gavà i el 75% (195.000 euros) assumit pel Parc Agrari del Baix Llobregat.\nLa notícia publicada en l'edició impressa del 18 de març de 2009 del periòdic municipal EL BRUGUERS és la següent:\n- Notícia (18 Març 2009)\n• El 21 de Maig de 2012, el Consell Comarcal del Baix Llobregat presenta el següent detalladíssim dossier de premsa sobre la campanya 2012 de lluita contra el moquit tigre:\n- Dossier de premsa (21 Maig 2012)


Restricció de cotxes al cap de Creus: "Per als veïns és collonut, per als comerços una porcada"\nAlguns visitants critiquen el preu del bus llançadora i els restauradors lamenten que no els han tingut en compte\nDes de l'11 de juny només es pot accedir al cap de Creus a peu, amb bici o amb el bus llançadora. David Borrat\nCadaqués“Per als veïns és collonut però per als comerços és una porcada. Som un poble turístic, ens agradi o no, i si no deixem que hi vingui la gent… no sé de què viuran!” Amb aquesta frase resumeix en Cisco, un veí de Cadaqués, la rebuda al poble de les noves restriccions per accedir amb cotxe o moto al cap de Creus. Des de l'11 de juny només s’hi pot entrar a peu, amb bici o amb el bus llançadora, del qual ja hi ha força queixes pel servei: no estan clars els horaris i costa 8 euros per adult. Des de l’Ajuntament admeten que hi ha aspectes que cal millorar, com per exemple la senyalització, però creuen que la mesura és fonamental per preservar el parc natural i evitar imatges com les de l’any passat, amb pics de 1.500 cotxes aparcats en qualsevol racó de l’espai.\nFa uns anys, a l’època del govern tripartit, es va plantejar la prohibició de cotxes al cap de Creus, però la proposta va aixecar una polseguera tan gran que es va desar en un calaix… fins que va arribar el coronavirus. Després del confinament, els espais naturals com el de l’Alt Empordà van patir l'arribada massiva de visitants, cosa que va portar el Govern a regular i limitar l'accés motoritzat als parcs naturals aquest estiu. I malgrat que tothom, també els opositors, creuen que és important gestionar i regular el nombre de vehicles, han aparegut algunes queixes, com ara el servei de bus llançadora.\n“No hi ha horaris ni ombra per esperar-lo, tenim els nens desesperats. I ens fa por anar a buscar aigua i que just arribi el bus i el perdem!”, lamentava la Griselda. Expressava dues de les principals crítiques: diuen que passa cada 20 minuts, però no és clar si és a l’anada o a la tornada, ni quan es comencen a comptar; i no hi ha cap espai protegit del sol en cap de les tres parades de la llançadora. Ara, el malestar més gran és amb el preu: 8 euros els adults anada i tornada, i 5 euros els infants d'entre 3 i 12 anys. “No és assumible per a la majoria de famílies haver de pagar 31 euros per un autobús que recorre tan sols uns metres. No s’entén que una T-10, amb deu viatges per tot Barcelona, costi 11 euros i aquest bus 8 euros”, lamentava també l’Oliver, que anava amb la seva dona i els tres fills.\nPer contra, altres visitants com la Marta i la Laura, de Girona, celebraven les restriccions: “L’any passat va ser horrible, no es podia passar per enlloc i era molt perillós perquè no haguessin pogut passar ni les ambulàncies ni els bombers!” En Marc, que és ciclista i de Begur, veu amb molt bons ulls que s’hi pugui accedir a peu o amb bici sense limitacions: “És una molt bona manera de preservar aquest paisatge tan espectacular i de fomentar també l’exercici físic”.\n"Ens està perjudicant moltíssim"\nAra, els principals perjudicats per la prohibició són els dos restaurants que hi ha situats al costat del far: el Sa Freu i el Cap de Creus. Els dos encarregats es mostren partidaris de totes les mesures que serveixin per conservar l'espai, però creuen que el mètode escollit no és l'idoni: “Fa un any i mig que pràcticament no treballem i ara l’Ajuntament posa aquesta restricció sense tenir-nos en compte. Ens està perjudicant moltíssim: ha baixat molt la feina i la nostra temporada turística és molt curta, no són ni dos mesos”.\nA banda de la caiguda de clients, els dos establiments s’han trobat que les restriccions els suposen una càrrega de feina que ningú els compensa. Primer de tot, perquè han d’apuntar les matrícules dels clients que tenen reserva i després enviar-les a l’Ajuntament, per evitar que els multin. I, a més, han d’informar ells dels horaris i del preu del bus, perquè no hi ha cap cartell ni fulletó que els especifiqui. “Molts clients estan empipats perquè no sabien que no podien pujar-hi amb cotxe, i d’altres ens han dit que no hi tornaran, sobretot gent gran que venia de França”, lamenten al Sa Freu. “Fa anys que ens esforcem perquè el restaurant sigui per a tothom, amb plats per a totes les butxaques, però amb aquesta mesura volen convertir el parc natural en un espai elitista, com una nova Marsella”, afegeixen al Cap de Creus.\nL’alcaldessa de Cadaqués, Pia Serinyà, admet que falten serrells per millorar però recorda que és una prova pilot i que tot es pot parlar. De fet, fa una valoració molt bona de les dues primeres setmanes de funcionament: “El pont de Sant Joan vam tenir pràcticament els mateixos visitants que l’any passat, però el nombre de cotxes va caure en picat. Per tant, hem complert l’objectiu”. No obstant això, afirma que treballen per millorar la senyalització perquè molta gent no veu que està prohibit pujar-hi amb cotxe i se n’adona un cop és a dalt.\nEls restauradors i l'Ajuntament es reuniran aquesta setmana per intentar arribar a un acord que permeti als establiments aprofitar la temporada turística i, alhora, que es pugui preservar i conservar tot l'espai natural.\nQueixes pel preu per aparcar al Trabucador de l’Ebre\nUn altre espai natural que ha regularitzat l’accés amb vehicles és el delta de l’Ebre. Aquest cap de setmana ha sigut el primer en què els visitants han hagut de pagar per aparcar en una de les 700 places habilitades a la platja del Trabucador: 5 euros els cotxes, 8 les autocaravanes i 3 les motos. La mesura ha aixecat disparitat d’opinions entre els banyistes: molts la consideraven encertada, però d’altres creien que era una acció recaptatòria. “És lògic pagar, però el preu és una barbaritat”, opinava a l’ACN un dels visitants, en Fernando. La nova regulació, que també prohibeix pernoctar-hi, es mantindrà fins al 31 d’agost.\nCap de Creus restriccions cotxes motos Parc Natural massificació


Sandro Rosell: "L'any 1992 a Wembley es va començar a construir un futur que ara és l'etapa més gloriosa del club"\nEl president del Barça celebra el 20è aniversari de la Copa d'Europa de Wembley 1992 amb una carta oberta, perquè "val la pena mirar enrere per recordar una de les dates que està escrita amb lletres d'or a la nostra història"\nARA Barcelona 20/05/2012 09:00\n260x366 Sandro Rosell, president del Barça / JORDI PIZARRO Sandro Rosell, president del Barça / JORDI PIZARRO\n"Avui és un dia que val la pena mirar enrere per recordar una de les dates que està escrita amb lletres d'or a la nostra història –comença la carta que Sandro Rosell, el president del Barça, perquè demà es compleixen 20 anys d'aquell 20 de maig de 1992–. Aquell dia el nostre club va assolir la seva primera Copa d'Europa i va començar a construir un futur que, en el present dels nostres dies, ha esdevingut l'etapa esportiva més gloriosa dels seus gairebé 113 anys d'existència".\nPer Rosell, en el minut 111 de la pròrroga es va acomplir "un somni llargament perseguit per moltes generacions de barcelonistes". "En aquell minut màgic d'aquell 20 de maig del 92, en el triangle que van formar davant la frontal de l'àrea Stòixkov, Bakero i Koeman, es va concentrar tota la fe de milers i milers de culers".\n"Enrere quedaven enterrades les doloroses decepcions de Berna i Sevilla i el fantasma que ens va perseguir fins aquell 20 de maig de 1992, l'any que el Barça, Barcelona i Catalunya es van guanyar el respecte i l'admiració de tot el món", continua el president blaugrana, que agraeix "a tots els que van fer possible que la història blaugrana comencés a canviar i a saldar els seus deutes". "Al president Josep Lluís Núñez i a la seva junta directiva, i en especial als herois que van portar la Copa a casa nostra, començant per Johan Cruyff i Carles Rexach, els pares d'aquell Dream Team que va sembrar la llavor que amb els anys ha construït el millor Barça que es recorda de la mà de Josep Guardiola, un dels jugadors que va participar directament d'aquell èxit sense precedents".\n"Aquell equip va ser pioner en la consolidació d'un model de joc que avui en dia esdevé una referència arreu. Aquell equip ens va mostrar el camí a seguir, l'ADN Barça que es pot reconèixer en qualsevol dels jugadors del nostre planter. L'esperit que ens fa singulars, únics, i que ens fa sentir tan orgullosos", afegeix, ja al final, quan recomana a tots els culers, que expliquin com van viure aquella nit i què van sentir.\nAlbert Om, sobre el 20è aniversari de la final de Wembley: "Em va agradar tant Londres que l'any següent hi vaig anar a viure"


La reforma queda en no-res per la renúncia a les expropiacions\n02 març 2021 15:46\nDesapareixen projectes com els nous bulevards, zones verdes i el Museu de la Mediterrània, per la decisió de no efectuar expropiacions de cases a la Platja de Palma\nAnder Zurimendi | 10 octubre 2011\nLes Pedreres, rehabilitació per fer-ri un passeig.\nEl projecte per reconvertir la Platja de Palma du camí de quedar en un senzill retoc. No debades, els anuncis efectuats per Àlvaro Gijón, gerent del Consorci que en gestiona la reforma, han fet davallar les expectatives de manera considerable. Així i tot, la gran modificació respecte del pla de Margarita Nájera (PSIB) és la renúncia a les expropiacions. Segons Gijón, "s'ha volgut convertir en regla general d'un cas que havia de ser molt puntual". Gijón, certament, es reuní fa deu dies amb alguns líders veïnals de la zona i els anuncià que Cort no hi expropiarà habitatges particulars. Representants dels residents com Soledad Sarabia (Fepae) i Enrique Salvà (Plataforma de veïns i comerciants de la Platja de Palma), considerats propers als populars, lloaren la rectificació.\nTanmateix, renunciar a la figura de l'expropiació, que els arquitectes i els urbanistes consideren com l'eina legal per modificar l'entramat urbà, és la darrera estocada al projecte de reconversió. No debades, l'aplicació de la dita figura era del tot necessària per construir els bulevards en diferents nuclis de la Platja de Palma. La rellevància d'aquests passejos és que connectaven l'interior de la barriada amb el litoral, generant una sortida directa a la mar.\nA Can Pastilla, per exemple, estava estipulat l'enderrocament de 91 habitatges al carrer d'Horaci. L'espai alliberat havia de tornar una línia recta amb sortida a Cala Estància. I l'esponjament generat, a més a més, havia de convertir en eix cívic el barri. El projecte, però, ja havia quedat del tot descartat. Un altre bulevard que no naixerà mai és el del carrer de Marbella, amb el qual es pretenia esponjar aquesta via perquè fos una moderna rambla comercial. Ubicat a la zona de les Meravelles, també ha caigut.\nJa a l'Arenal, i fregant amb el municipi de Llucmajor, es troba el torrent dels Jueus. La brutor s'acumula en aquella conducció de ciment amb sortida a la mar. La construcció recull l'aigua pluvial i la canalitza cap avall i, si bé no genera cap problema de salut pública, sí que és un handicap estètic. Idò el PRI planejat per Margarita Nájera preveia tomar 100 cases, a fi d'esponjar la zona i crear un gran eix cívic al dit torrent. La iniciativa, evidentment, s'ha retirat. Ara bé, Gijón ja ha anunciat que no renuncia a la canalització de l'aigua de pluja. El drenatge de l'àrea costanera es durà a terme gràcies a la instal·lació de diverses estacions d'impulsió. Així es pretén eradicar, a més a més, les habituals inundacions que pateix aquest nucli.\nEntre les actuacions suprimides figura també la plaça triangular que s'havia de crear a l'Arenal, concretament a la part anomenada la Porciúncula, i que afectava 28 habitatges. Una altra 'catedral' que ja no es construirà serà el centre d'interpretació de la Mediterània. Segons Gijón, "el projecte no té gaire sentit, no és prioritari". Ell planteja que al mateix solar, ubicat a Can Pastilla, es creïn un gran parcament i una zona verda, "de manera que quan entris a Can Pastilla vegis la mar, i no un gran edifici que tapi tota la vista". La llista de projectes emblemàtics que poden caure es completa amb les Fontanelles. Cal pensar que aquesta àrea humida pot de- saparèixer si finalment lleven la protecció ambiental que la salvaguarda. Hi volen construir un centre comercial damunt.\nEndemés, l'eliminació del tramvia de la badia de Ciutat altera completament el pla de reconversió ideat.\nEl Partit Popular sí que hi mantindrà la rehabilitació d'hotels i d'habitatge\nEl PP fa comptes continuar algunes de les propostes del PRI anterior, l'anomenat pla Nájera. Per una banda, es tracta de la rehabilitació d'edificis. Segons ha anunciat Gijón, la reforma començarà amb la millora integral de tres blocs d'habitatges: un a Can Pastilla, un altre a l'Arenal i el tercer a les Meravelles. L'objectiu és iniciar-hi obres i animar els veïns quan en vegin el resultat. Així mateix, els populars tenen com a prioritat la canonada per recollir l'aigua de pluja, a fi que no s'aboqui a la mar directament pel torrent dels Jueus. A parer de Gijón, és un projecte "important", amb un cost de gairebé 20 milions d'euros.\nNo fins al 2012\nEsperen començar les actuacions cap a l'octubre de 2012, quan hagi acabat la propera temporada turística. A més, el PP manté la intenció de remodelar el passeig marítim de tres nuclis diferents: Llucmajor, Can Pastilla i les Meravelles. La tercera cama, a banda d'habitatges i infraestructures, són els hotels. El nou Consorci encarregat de la reforma ha pensat eliminar-hi places, però no les 20.000 (-50% del total) que proposava el pla Nájera. De la mateixa manera, preveuen que els establiments de tres estrelles augmentin un nivell en la seva categoria.\nEl PP també vol tirar endavant el projecte de biohotel de les Pedreres i algues mesures d'estalvi energètic.


Última jornada de portes obertes virtual a la UPC Manresa — Escola Politècnica Superior d'Enginyeria de Manresa. EPSEM — UPC. Universitat Politècnica de Catalunya\n100 persones s’han inscrit a aquesta tercera jornada en format virtual. Les preferències han estat molt repartides, hi ha hagut interessats en els diferents graus i màsters del centre.\nAquesta ha sigut la quarta jornada de la UPC Manresa. A la primera, que es va fer de manera presencial el 12 de febrer, hi van assistir unes 260 persones, a la segona, la del 24 d’abril (la primera en format virtual) s’hi van inscriure 130 persones, i a la tercera (també en format virtual) ho van fer 100 persones. Com ja es va fer en les jornades del curs anterior, les sessions es realitzen en grups reduïts per poder donar una millor atenció als participants.


L'educació, l'ocupació i l'habitatge centren les preocupacions dels joves valencians - À Punt\nL'educació, l'ocupació i l'habitatge centren les preocupacions dels joves valencians\nUn estudi destaca que la joventut se sent defraudada per les promeses incomplides i mostra pessimisme en les expectatives de futur.\nImatge de portada: La incorporació de la joventut al món laboral és, en l'actualitat, una de les seues principals prioritats\n28 d'octubre 2019 - 17:14\nL'educació, l'ocupació i l'habitatge són tres aspectes centrals en els discursos i les preocupacions dels joves valencians. Així es desprén de l'Estudi sociològic sobre la joventut de la Comunitat Valenciana realitzat per la Universitat de València i el Consell València de la Joventut a través de dotze grups de discussió amb persones de 15 a 18 anys, de 19 a 24 anys i de 25 a 30 anys. La joventut se sent defraudada per les promeses incomplides i mostra pessimisme en les expectatives de futur, un futur desdibuixat i oníric.\nLa precarietat s'ha convertit en un tret central i distintiu de la joventut fins al punt que és l'aspecte més rellevant en formular l'experiència subjectiva del que significa la condició de jove en l'actualitat.\nLa incorporació de la joventut al món laboral és, en l'actualitat, una de les seues principals prioritats. El treball es converteix en la porta d'entrada a l'edat adulta, per la qual cosa adquireix gran rellevància en els discursos analitzats. Treballs de baixa qualificació, condicions laborals precàries o baixos salaris augmenten les dificultats per a emancipar-se. Segons les persones entrevistades, s'hauria de dur a terme una reforma laboral que facilite la incorporació de la joventut al mercat laboral i en millore les condicions.\nUn aspecte concret amb què es mostren insatisfets es refereix a les dificultats per compaginar estudis i treball. Per tot això, creuen que les generacions prèvies van tindre més fàcil el procés de transició a la vida adulta. La percepció que amb cada salt generacional es produeix un empitjorament de les condicions laborals és comuna en els diferents grups estudiats.\nJoventut i relacions\nEn abordar els principals problemes als quals s'enfronta la joventut valenciana en les relacions socials i de convivència s'ha fet al·lusió al masclisme i a la violència de gènere, a la discriminació per causes diverses i al respecte a la diversitat sexual, així com les incomprensions a què sovint es veuen exposades les relacions amb persones majors.\nLa joventut valenciana sent una profunda desconfiança respecte a les institucions polítiques i, especialment, els partits polítics. Consideren que són poc sensibles a les seues demandes i que el seu funcionament és poc democràtic.\nD'altra banda, la passió per la pantalla des de la infància engendra el desig de ser vistos, admirats i estimats pels de la seua mateixa edat. D'aquesta manera es rendeix culte a la imatge que es converteix en un aspecte central per a la joventut.\nNomés un de cada quatre joves pot emancipar-se abans dels 30\nSegons l’estudi, només un de cada quatre joves pot emancipar-se abans dels 30 anys. El fet de no poder abandonar la llar ni tindre un treball digne repercuteix, segons la presidenta del Consell Valencià de la Joventut, Pilar Blasco, en com participa la gent en la societat i en la vida política. “Moltes vegades és necessari tindre més d’un treball per a poder arribar a final de mes, i això fa que ens lleve temps per a poder participar-hi”, ha assegurat.\nUn altre dels punts tractats en els grups de discussió que han participat en aquest estudi és l’educació, ja que, segons els joves, l’educació universitària ja no és una “garantia per a un futur professional d’èxit”.\nRecomanacions per a millorar la situació de la joventut valenciana\nL'estudi realitza una sèrie de recomanacions que podrien ser d'utilitat de cara a l'elaboració de polítiques per a millorar la situació de la joventut valenciana.\n• Desenvolupar alternatives d'oci que acaben amb l'hegemonia que del model d'oci vinculat a les eixides nocturnes i al consum d'alcohol i drogues.\n• Fomentar les relacions intergeneracionals entre persones majors i joves per mitjà d'accions de sensibilització, tallers i altres activitats que afavorisquen el coneixement mutu.\n• Facilitar la incorporació al mercat laboral i millorar les condicions laborals de les persones joves i dinamitzar l'oferta de pràctiques remunerades.\n• Connectar l'oferta formativa d'educació superior i professional a les necessitats actuals i futures del mercat laboral i promoure l'emprenedoria.\n• Facilitar les condicions per a la creació de noves associacions a través de les quals puguen participar les persones joves.\n• Aconseguir una major implicació del professorat dels centres educatius en la identificació de l'assetjament, així com en la comunicació amb les famílies de les persones afectades.\n• Lluitar contra les situacions de discriminació i assetjament a les persones l'orientació sexual de les quals no coincideix amb la norma heterosexual tradicional.\n• Informar i formar a les persones joves perquè sàpien identificar els primers indicis de violència de gènere en les relacions de parella.


jaumetolosa.blogspot.com: ENTRENAMENT, REFLEXIONS...\n"Només els que entrenem, sabem el que passem i el que sentim els que entrenem."\nJaume Tolosa, ara fa una estona, 2009.\nAquesta frase lapidària, que dita així en fred sembla una tonteria, és evidentment una tonteria, però que té tota la raó que li volgueu donar, o no, però com que el que escric sóc jo i la frase és meva, i voldria que passés a la posteritat al costat de les del Groucho com a mínim, doncs jo li dono una raó d'un 9 sobre 10 i encara em vull quedar curt.\nComençar explicant una frase lapidària ja és començar amb mal peu, es dóna per suposat que ella sola ja ho hauria de dir tot. El seu significat ha de ser definitiu. Aquesta no, ja que és meva i jo no sóc filòsof ni res que m´autoritzi a tenir la raó, encara que jo, tot solet, me la doni (9/10).\nSenzillament em referia a que quan estic entrenant- i com jo, m´imagino que tothom que es calça unes sabatilles i es lia per camins coneguts o nous, amples o corriols, a totostia o xinoxano- el meu cap és capaç d´alliberar el meu cos i deixar-lo que vagi al seu aire mentre el desordre lògic que hi ha d´haver al cervell d'un desordenat es resitua i ordena (sense passar-se) i fa net de moltes coses.\nQuan corro, també m´imagino els meus amics corredors corrent.\nQuan pateixo pujant una muntanya per la cara més glaçada, tant glaçada que el baf del meu alè em dificulta la vista de les pedres m´imagino els meus "rivals" a les curses patint igual que jo per estar més forts.\nQuan baixo un corriol a totòstia jugant-me els turmells i els genolls, m´imagino com baixen a totòstia al meu costat, o devant meu, jugant-se els seus tormells i genolls.\nQuan a la platja, carregat amb la motxilla, els meus peus s´enfonsen a la sorra i em costa d´avançar, m´imagino tots els que tenint en ment una cursa al desert intenten emular les dunes amb el que més s´assembla i que tenen més a mà.\nQuan corro de nit, la rotllana que el meu frontal dibuixa al terra, m´imagino que s´ajunta amb les rotllanes dels altres creant ombres i dibuixos misteriosos i en veloç moviment.\nI quan l'extasi m'envolta i trobo el meu cos eteri, volant sobre el terreny-sigui quin sigui- i el meu cor bombejant lent la sang, i l'ànima lluny, molt lluny dels problemes del dia a dia, llavors no imagino res...\n...Llavors és un moment únic.\nI aquest moment únic, el passem quan entrenem, sense la pressió de la competició, i el sentim entre un disfruto-pateixo-evadeixo-m´ofego, tots els que entrenem. Només nosaltres, sigui quin sigui l´objectiu, sigui quina sigui la distància a recórrer, siguin quines siguin les pulsacions que marca el cor o els minuts per quilòmetre.\nÉs nostre, un sentiment ben nostre que dona un 9/10 de raó a la frase lapidària d´un corredor, que no necesita ser filòsof per saber de que parla ni per parlar del que sent.\nPublicat per Jaume Tolosa a 6.1.09\nEtiquetes de comentaris: amics, coses meves, entrenament\n6 de gener de 2009 a les 22:50\nMolt sovint no podem expressar amb paraules allò que sentim quan correm. I això és ben cert, les paraules sobren!\n7 de gener de 2009 a les 10:30\nCom prova el 2009? Estas recuperat del tot??\nJa has decidit que te calçaras el 22 de febrer??\nAnims i entrena a tope que ja va quedant menys per arribar a meta\n7 de gener de 2009 a les 10:41\nLuigi,però a que tu saps de que parlo!!\nHola Mª Dolors, encara li dono voltes al tema calçat. No crec que ho decideixi fins a últim moment, com sempre!!\n7 de gener de 2009 a les 21:42\nQuin text tan poètic! Nen, m'has fet posar la pell de gallina.\n9 de gener de 2009 a les 22:36\nElisabet, no n´hi ha per tant.\nla idea no era que fos poetic, però si que és cert que el sentiment sigui aquest. Una cosa deu portar l´altra.\n12 de gener de 2009 a les 8:32


Com és la presó de dones on ingressa Urdangarin? | NacióDigital\nCom és la presó de dones on ingressa Urdangarin?\nEl cunyat del rei Felip VI s'entrega al centre de Brieva, a Àvila, on espera complir condemna en un mòdul independent\nper Aida Morales , 18 de juny de 2018 a les 10:43 |\nPresó de Brieva, a Àvila. | Google Street View\nL'exduc de Palma i cunyat del rei Felip VI, Iñaki Urdangarin, ja és a la presó. Ha ingressat al centre penitenciari de Brieva, a Àvila, a un quart de 9 del matí d'aquest dilluns, apurant fins l'últim dia el termini per entregar-se que li va imposar l'Audiència de Palma. En aquesta presó espera poder complir la condemna de cinc anys i deu mesos de presó que va imposar-li em Tribunal Suprem. Però, per què Urdangarin ha triat una presó de dones?\nLa presó de Brieva es va construir el 1989 a deu quilòmetres d'Àvila, i compta, actualment amb 43,540 metres quadrats i 162 cel·les ocupades per dones. A més d'aquestes, n'hi ha 18 que són complementàries. És precisament en una d'aquestes, en un pavelló independent de de cinc cel·les, on ha demanat complir condemna Urdangarin. El mòdul està aïllat de la resta de presó i compta amb una sala de vis a vis, un menjador i un pati propi. El fet que converteix aquesta petita presó en un espai de luxe, però, és el fet que l'exduc no hagi de compartir -de moment- el pavelló amb cap altre intern, ja que actualment el mòdul està totalment desocupat.\nEn aquesta presó, però, Urdangarin no tindrà relació amb les internes, ja que el seu pavelló està separat. Brieva és la presó on també va complir condemna l'exdirector de la Guàrdia Civil Luis Roldan durant els anys 90. Aquest centre penitenciari es va conèixer llavors per oferir un tracte personal i flexible als interns.\nUna presó de luxe\nUna inversió de més d'1,5 milions en els últims anys han convertit la presó de Brieva en un espai còmode i confortable on conviuen interns poc conflictius. Gràcies a aquesta injecció econòmica, fa pocs anys es va renovar la xarxa d'aigua i la coberta del pavelló esportiu, així com el sistema de calefacció. La nau on ha ingressat l'exduc de Palma compta, a més, amb una cuina pròpia, una sala individual de vis a vis, un menjador i dutxes particulars.\nL'última paraula sobre si el cunyat del rei pot complir la condemna finalment a Àvila, però, la té Institucions Penitenciàries. Ara que Urdangarin ja ha escollit la presó, la Secretaria General d'aquest organisme -depenent del Ministeri d'Interior- valorarà l'elecció i dirimirà si accepta l'espai triat, o trasllada Urdangarin a un altre centre. Aquesta decisió es prendrà en funció de criteris organitzatius i de seguretat, segons permet l'article 75 del Reglament Penitenciari.\nUna vegada efectuat l'ingrés, Institucions Penitenciàries inicien els tràmits per posar en marxa el compliment de la pena. El primer pas és realitzar la fitxa penal d'Urdangarin i fer-li un reconeixement mèdic. A més, un equip de psicòlegs i treballadors socials s'hi entrevistaran per conèixer el seu estat psicològic i inquietuds.\nPolítica, Audiència de Palma, cas Nóos, Iñaki Urdangarin, presó, corrupció, Diego Torres


Truita de patates de primera! | Som de Mercat\nActiu 24 febr., 2022 Per intermedia\nLa truita de patates és un clàssic amb el qual tenim l’èxit assegurat amb els nostres convidats. Tot i que pot haver-hi discòrdia entre els partidaris de fer-la amb ceba i qui prefereix fer-la sense, és un plat senzill de preparar. Com tot, però, perquè ens quedi d’allò més bona podem seguir alguns consells bàsics dels experts!\nL’influencer gastronòmic Rafuel, expert en adaptar a l’actualitat la manera de fer les receptes de tota la vida, dóna les claus per preparar una truita de patates diferent que agradarà a tothom. En aquesta ocasió, amb ceba. Necessitareu els següents ingredients:\n- Patates, del tipus Monalisa\n- Tartufata, per donar-li gust a tòfona\n- Ous de gallines en semillibertat. Per cada patata mitjana comptem un ou i, cada tres patates, n’hi afegim un més.\nPer preparar la truita que proposa en Rafuel, cal seguir els següents passos:\n1. Tallem les patates i les posem en una paella amb cocció mitjana durant 20-25 minuts. Després, les escorrem bé i les deixem en un bol.\n2. Afegim la ceba caramel·litzada al bol on tenim les patates ja cuites. La ceba es pot comprar feta o la podem fer nosaltres en una paella amb oli i, a poc a poc, anar-la caramel·litzant.\n3. Afegim la tartufata i hi posem sal. Reservem.\n4.En un altre recipient, batem els ous.\n5. Afegim els ous al bol on tenim les patates amb la ceba i la tartufata. És important aixafar la patata i la ceba amb els ous i anar barrejant tots els ingredients amb una batedora manual. D’aquesta manera, segons el Rafuel, fem que l’ou entri als porus de la patata i quedi melosa.\n6. Preparem una paella per fer la truita i afegim un raig d’oli. És important que la paella sigui antiadherent i que no estigui ratllada. Tal com explica el Rafuel, l’antiadherent es trenca quan la paella està calenta i la refredem amb aigua freda. Cuidem les paelles!\n7. Incorporem tota la mescla a la paella un cop l’oli estigui calent. Cal dominar el foc, no podem cremar-la per fora i que ens quedi crua per dins, s’ha d’anar a poc a poc i només donar-li una volta.\n8. Anirem remenant la paella perquè la truita no s’enganxi. Cal esperar a fer-ho quan l’oli surt pels costats de la truita. Això ens indica en quin moment la truita s’ha segellat.\n9. Girem la truita i acabem de coure-la. Anoteu-vos aquest petit truc: en girar la truita amb un plat, cal posar-hi un raig d’oli perquè la truita rellisqui bé. Sobretot, abans de tornar-la a abocar a la paella, cal posar una mica d’oli a la paella.\nSi seguiu aquesta recepta, us quedarà una truita diferent que segur que agradarà a casa!\nA més, podeu deixar-vos portar i innovar, afegint ingredients com el formatge, el pebrot, la sobrassada o el xoriç. Aquests dos últims, recordeu passar-los abans per la paella perquè l’oli que deixin anar s’integri amb la patata!\nD’aquesta manera, podem aprofitar ingredients que s’estan a punt de fer malbé per aconseguir una truita de patates d’allò més original i deliciosa! Us atreviu a donar una volta a la truita de patates tradicional?


Castanyada i Halloween a les escoles terapèutiques i educatives d'Amalgama7 | Amalgama7\nCloenda de la IV Jornada de prevenció i d’atenció a adolescents en risc\nTaller preventiu per a alumnes sobre el consum de drogues en adolescents\nCastanyada i Halloween a les escoles terapèutiques i educatives d’Amalgama7\nPublished by Administrador Original at 01/11/2017\nDurant el mes d’octubre, els nois i noies residents de l’escola terapèutica han preparat en diferents tallers activitats per celebrar la festivitat de la Castanyada i del Halloween.\nUna d’aquestes activitats és un taller de modelat de fang, on els residents elaboren unes figures monstruoses. Dimarts 31 d’octubre es du a terme un concurs i es lliuren premis a les millors figuretes i les més originals, en diverses categories.\nEl mateix dia 31 hi ha un taller de cuina per tal d’elaborar panellets, amb un final de festa on compartim castanyes, panellets i somriures.\nEscola terapèutica i educativa CTE Can Ros\nA Can Ros preparen diverses activitats com ara una representació per unitats de convivència (UC) d’una coreografia o d’un conte de por. A més, s’organitzen uns Room Escape.\nEl Room Escape és una modalitat de joc que consisteix en què els jugadors entren en una habitació tancada i se’ls explica una història. L’objectiu és poder sortir-ne en un temps determinat a partir de les pistes que hi ha amagades en objectes per tota la sala.\nFinalment, els nois i noies de la UC Fruites preparen una gimcana amb la temàtica “túnel del terror”.\nEscola terapèutica i educativa CTE Julià Romea\nA Julià Romea celebrem la castanyada tot fent un taller de cuina, on elaborem panellets. Al vespre, i després de sopar, ens els mengem junt amb les castanyes, compartint residents i equip una vetllada especial.


La Comissió de La Copa entrega 15.000 euros al Banc dels Aliments de Girona - Ajuntament de Girona\nAquest any uns 8.000 quilos d'aquests aliments seran repartits entre el centenar d'entitats socials que atenen a 37.178 persones necessitades de tota la província.\nTrobada de La Comissió de La Copa amb el Banc dels Aliments de Girona per fer lliurament de 15.000 euros amb aliments. Aquest any uns 8.000 quilos d’aquests aliments de primera necessitat, com són llegums cuits, conserves de peix, oli de gira-sol i aliments infantils, els quals seran repartits entre el centenar d’entitats socials que atenen a 37.178 persones necessitades de tota la província.\nEl President del Banc dels Aliments, Frederic Gomez, i el President de La Comissió de La Copa, David Calvet, van valorar molt positivament que aquesta donació s’estigui convertint en una tradició, ja que els darrers anys, tot i les dificultats que estan passant les entitats de Girona, se segueix fent aquest esforç.\nPer acabar, es vol agrair a totes les entitats participants i sobretot als ciutadans i ciutadanes que ha gaudit aquest any 2016 de les Barraques la seva solidaritat per fer possible aquesta iniciativa.\nTambé es vol encoratjar a tota la població a seguir treballant per fer la vida més fàcil als més desvalguts.\nEnllaç web Banc dels aliments


AMICS UAB-Entre dues eleccions...\nInici > Universitat Opina > Entre dues eleccions...\nEntre dues eleccions...\nEl passat dimarts 10 de desembre a les 18 hores es va celebrar una xerrada al Patí Manning (Barcelona) anomenada “Entre dues eleccions...”. El ICPS i la Diputació de Barcelona van ser col·laboradors de l'acte.\nEls ponents van ser l’Antonio Franco, fundador i director de El Periódico de Catalunya i l’Esther Vera, la directora del Diari ARA. El moderador va ser el Joan Botella, catedràtic de Ciència Política a la UAB i membre de la Junta Executiva.\nA la xerrada es van tractar temes com la situació sociopolítica d’Espanya i Catalunya entre les eleccions del govern central, ja celebrades el passat 10N, i les properes eleccions autonòmiques de Catalunya.\nUO_Entre dues eleccions... - Pati Manning\nUniversitat Autònoma de Barcelona Joan Botella Pati Manning El Periódico de Catalunya Universitat Opina Esther Vera Antonio Franco ICPS Diputació de Barcelona


CRÍTICA l Treateràpia ens torna a fer riure i pensar amb ‘Crema cremada’ - TDB Actualitat\nCRÍTICA l Treateràpia ens torna a fer riure i pensar amb ‘Crema cremada’\nEl segon llibre d’un actor, el segon capítol d’una sèrie, el segon disc d’una banda de música… o la segona obra d’un grup de teatre. El segon sempre és més difícil que el primer. En el debut, l’òpera prima, s’hi destinen molts esforços, moltes energies, no hi ha un llistó previ, però en la segona producció cal confirmar les sensacions aconseguides en la primera. És un repte difícil. Treateràpia va sorprendre el 2017 amb Pla de xoc per la seva originalitat, el ritme trepidant, la combinació entre comèdia i certes pinzellades de drama. Gairebé tres anys després tornen amb Crema cremada, que es va preestrenar aquest dimecres, 12 d’agost, al Centre Cultural del Catllar i que s’estrenarà aquest proper diumenge a partir de les 19:30 hores en el mateix escenari.\nI ho fa amb cinc mesos d’endarreriment a causa de la Covid-19. L’estat d’alarma es va decretar just uns dies abans de l’estrena programada a mitjan de març, també al Catllar. Han estat mesos difícils, amb tele-assaigs durant el confinament i amb la dificultat que representava en una obra on el contacte físic, amb petons, abraçades o bufetades són continus. Abans de l’inici de l’obra, el seu autor, director i també actor, Joan Maria Vidal, va voler agrair el suport d’aquest municipi a aquest projecte teatral altafullenc i també va recordar el moment complicat que viuen la cultura i el teatre: “Si haguéssim representat aquesta obra en un vagó de tren hi hauria el 100% d’aforament.” Però amb les mesures anti Covid-19, al Centre Cultural del Catllar només hi pot haver un 30% de la seva capacitat.\nCrema cremada no és la segona part de Pla de xoc. Vidal canvia la política per la família. Una família amb un pare, una mare, el fill i la filla. Des de les primeres escenes de l’obra ja es veu que de convencional no té res. Hi ha mentides, contradiccions i impostures, com les que amaguen la gran majoria de famílies. Amb un argument original, però que ens evoca un dels grans problemes de la nostra societat, com són les falses aparences, voler ser el que no som, ens situa en un ambient vodevilesc, de portes que s’obren i es tanquen, per riure darrera la mascareta, però també té moments per la reflexió més profunda, per la interpel·lació directa a l’espectador en un final que et fa moure de la cadira, potser una mica incòmode perquè parlen de tu.\nRespecte Pla de xoc, Crema cremada també ofereix un altre canvi important, que és l’elenc. Repeteixen gairebé totes les actrius i actors del primer muntatge, però els qui tenien un paper més secundari en l’òpera prima adopten més protagonisme en la segona i, a l’inrevés, cosa que demostra la versatilitat i la polivalència dels membres d’aquest jove grup teatral del Baix Gaià. Treateràpia inicia ara una gira que els portarà per diferents escenaris del Baix Gaià i del Camp de Tarragona, però abans passarà pel Festival internacional de teatre amateur de Girona (FITAG) a finals de mes. Dos obres en dues edicions del prestigiós festival teatral. No és casualitat. Segur que el nou muntatge del grup teatral altafullenc seguirà creixent, ajustant-se algunes costures que potser ara encara estan tendres en aquesta primera representació. Si voleu riure -i també interrogar-vos sobre la vostra existència- aneu reservant butaca per anar a veure Crema cremada. El 6 de setembre la podreu veure a Torredembarra i el 13, a la Pobla de Montornès.\nFoto: Un moment de l’obra, que s’ha estrenat a l’escenari del Centre Cultural del Catllar. / TDB


Química orgànica - ISBN: 9788417611187 - (ebook) - von Josep Lluís Micó, Verlag: Edicions Saldonar - Details - ImCoSys eBook-Shop\nvon: Josep Lluís Micó\nEl segon, "Papallona, esquena, braça, crol", recrea només amb els diàlegs dels protagonistes una matinada de les festes de Moros i Cristians d'una població valenciana, presidida pels excessos en el consum de drogues, la promiscuïtat sexual, les infidelitats sentimentals, el masclisme i el maltractament d'animals.\nJosep Lluís Micó (la Font de la Figuera, 1974) és catedràtic de Periodisme de la Universitat Ramon Llull i analista de tecnologia a mitjans com La Vanguardia, RNE-Ràdio 4 o Nació Digital. Ha publicat o coordinat una quinzena de llibres sobre comunicació digital, i desenes d'articles i capítols sobre aquesta mateixa àrea. Ha obtingut diversos premis nacionals i internacionals d'assaig i recerca. Abans de tot això, però, va escriure sobre la mala vida —tribunals, successos, bandes, drogues…— al Diari de Girona i a Levante. Amb Química orgànica recupera els vells temes.


Un Nadal de rècord a les estacions d'esquí del Grup FGC: 170.000 esquiadors - Diari de la neu\nRipollès, Pallars Sobirà, CerdanyaAgències 09.01.201719.15 h\nUn Nadal de rècord a les estacions d'esquí del Grup FGC: 170.000 esquiadors. Així pujaven les cadires a La Molina: 100% d'ocupació! Autor/a: Diaridelaneu.cat\nVall de Núria, amb 26.333 visitants, ha duplicat les xifres del 2015 (17.070). A la imatge, l'arribada dels Reis de l'Orient a Vall de Núria.\nEspot i Port Ainé han rebut 16.050 visitants i 22.023 visitants respectivament. A la imatge, l'arribada dels Reis de l'Orient a Espot\nEspot i Port Ainé han rebut 16.050 visitants i 22.023 visitants respectivament. A la imatge, l'arribada dels Reis de l'Orient a Port Ainé\nVall de Núria, amb 26.333 visitants, ha duplicat les xifres del 2015 (17.070)


Els fanals deteriorats per l’orí de gos incorporen un nou sistema de protecció\nAlmussafes ha iniciat un projecte per a millorar el manteniment de les lluminàries situades en els diferents carrers del municipi. En aquesta primera fase de la iniciativa, el consistori ha invertit 6.000 euros en la col·locació d'un sistema que soluciona els problemes de corrosió de les bases dels fanals produïts per l'orina dels gossos i la humitat. Aquesta innovadora iniciativa, que de moment ja s'ha aplicat en 29 fanals, utilitza resina de dos components i s'adapta a cadascun dels fanals objecte de la intervenció, atès que el material s'injecta in situ a través d'uns motles.\nAmb el pas del temps, l'orina dels gossos i la humitat van deteriorant la lluminària urbana de les ciutats provocant una corrosió prematura de la galvanització, una situació que a més de repercutir negativament en l'estètica de l'espai públic, produeix seriosos problemes de salubritat i seguretat. Almussafes no és aliè a aquest problema, per la qual cosa des de l'executiu local han decidit encetar un projecte per a facilitar el manteniment dels fanals situats en el nucli urbà.\nEl consistori municipal ha invertit un total de 6.000 euros en la instal·lació d'un sistema que protegeix dels rajos ultraviolats i d'altres factors que acceleren la deterioració del mobiliari urbà. En aquesta primera fase s'està intervenint en 29 fanals, vuit situats en el parc Central i 21 en els carrers Benifaió, Nou d'Octubre i algunes vies adjacents. Aquest innovador sistema, per a la instal·lació del qual s'ha confiat en l'empresa Ultraprotek de Vila-real, utilitza resina de dos components i s'adapta a les dimensions de cada fanal, a més de permetre la personalització de la superfície amb escuts, logotips i textos. La seua composició a força de resines garanteix una major adherència a tots els materials i una millor adaptació als elements a protegir. Així mateix, l'absència de porositat, una vegada polimeritzada, evita filtracions i proporciona una elevada protecció davant la corrosió.\n"Hem començat per les zones més deteriorades de la població, però la nostra intenció és avançar a poc a poc per a cobrir totes les lluminàries del terme municipal que necessiten manteniment en aquest sentit", explica la regidora de Medi Ambient, Teresa Iborra. "Açò és un treball en equip. Des del govern local ens comprometem a millorar les condicions de l'espai públic, però en aquesta comesa necessitem la complicitat de la ciutadania, i això passa per seguir conscienciant-nos tots sobre la importància de controlar que les nostres mascotes orinen en les zones habilitades per a açò, que són els espais d'esplai d'animals", recorda. Almussafes compta amb un total de sis recintes d'aquestes característiques en el terme municipal.\nEl procés d'instal·lació consta de diferents fases. Primer es neteja la brutícia i la pintura restant amb dissolvent, posteriorment s'aplica una imprimació perquè s'absorbisca correctament el material aplicat i una vegada es seca la zona es preparen els motles, que es dissenyen de manera personalitzada per a cada fanal. Finalment s'injecta el producte i quan es seca es pinta. En aquest cas, s'ha optat per incorporar en els fanals l'escut de l'Ajuntament de la localitat.\n"Aquesta oxidació, i més a causa de l'orina dels gossos, suposa un enorme risc per als veïns i veïnes a nivell de salubritat, però també de seguretat, ja que la situació pot arribar a desembocar fins i tot en una caiguda dels fanals", ressalta Iborra. "Seguirem treballant en el manteniment dels espais públics per a garantir que es compleixen tots dos paràmetres", conclou l'edil.


'Llum de lluna' a Besalú\nPàgina d'inici\tAgenda\t'Llum de lluna' a Besalú\n3 d'agost de 2012 - Besalú (Garrotxa)\n'Llum de lluna a Besalú' és la iniciativa que ha posat en marxa aquesta vila de la Garrotxa perquè tothom que s’hi acosti la nit del 3 d’agost gaudeixi d’un conjunt d’activitats a la fresca.\nS’hi podrà fer una degustació de deu tapes elaborades al moment pels xefs dels cinc restaurants del col·lectiu Besalú Gastronòmica. Amb un preu de 15 €, el tast inclou també una degustació de quatre vins i un cava, tast de formatges, postres i ratafia. Aquest tiquet, a més, permet gaudir, un altre dia, d’una visita guiada i obtenir un descompte del 10% en qualsevol dels restaurants de Besalú Gastronòmica. Per reservar aquest tiquet, cal telefonar a l’Oficina de Turisme (972 59 12 40). La vila quedarà embellida a través de la iniciativa “Racons amb encant”, una selecció de punts il·luminats i amenitzats amb música. A més, els comerços del centre estaran oberts fins a mitjanit, i un mercat nocturn posarà un ambient càlid i acollidor als carrers de la vila.\nTambé estaran oberts els racons artístics K-D i Casa Duván, i a més es podrà fer una visita guiada nocturna pels espais més emblemàtics que acaba al Museu de Miniatures i Microminiatures. La visita començarà a les 22 h a l’oficina d’Ars Didàctica. Les entrades es poden comprar el mateix divendres a partir de les 20 h en aquesta oficina o bé reservar-les als telèfons 972 59 13 47 i 607 45 35 31. El preu és de 10 € (6 € els nens de 5 a 12 anys)\nOficina d'Ars Didàctica


La riquesa del meu parlar – Marfanta\nUna imatge d'alguns dels participants en les jornades de la Secció Filològica de l'IEC, a Tortosa. // I.L.\nAquest cap de setmana, Tortosa ha estat la seu del ple de la secció filològica de l’Institut d’Estudis Catalans que han homenatjat al lingüista Joan Beltrán, a l’escriptor Jesús Massip i al filòleg Curt Wittlin i que s’han celebrat a l’Espai Sant Domènec.\nPerò això no ha estat l’únic que ha centrat el ple perquè la major part de les ponències i els debats han versat al voltant de la importància de preservar la nostra llengua arreu i de donar-la a conèixer en totes les seves versions, ja que l’ús dels mots exclusius dels dialectes és allò que els permetrà conservar generació rere generació.\nEns trobem en un moment crític envers l’estat del català que es veu amenaçat constantment des d’organismes, institucions, a l’escola o al carrer quan es canvia per defecte a la llengua castellana o quan no se l’utilitza com a primera llengua per a la redacció d’escrits, documents, audiovisuals o llibres.\nLa tasca dels docents és fonamental perquè aquest es mantingui, però, sobretot, perquè s’ensenyin totes les seves cares. Com n’hauríem estat d’orgullosos els ebrencs si als nostres llibres de text de llengua catalana haguessin aparegut els possessius meua o teua a les seves pàgines o si veiéssim que amb total normalitat es parla de la faena, d’anar a plegar ametles, dels burros d’un estable, dels moixons o que per vestir-nos ens posem calcetins?\nSí, ens han ensenyat a escriure i a expressar-nos utilitzant el català estàndard o normatiu i fent-nos dubtar de si les paraules pròpies del nostre parlar eren correctes, adequades, formals o, fins i tot, normals.\nEl professor de llengua catalana de l’Institut Dertosa i filòleg, Carles Castellà, és el portador de l’estendard de la defensa del tortosí per antonomàsia a les Terres de l’Ebre i al ple no en va ser una excepció.\nVa ser qui va posar de manifest aquestes isoglosses que estableixen unes fronteres que separen els territoris segons el seu domini lingüístic, tot i que, potser la curiositat més rellevant és que les fronteres geogràfiques no coincideixen gaire amb les fronteres lingüístiques.\nUn moment de la ponència de Carles Castellà. // IRENE LÓPEZ.\nEl delegat de l’IEC a Lleida, Ramon Sistac, va puntualitzar que el català més autòcton de Catalunya podria considerar-se el de les Terres de l’Ebre. I és que, segurament, és el que conserva les formes més arcaïtzants del parlar de tostemps i això és un argument més per reivindicar-ne el llegat i la seva preservació.\nL’escriptor tortosí del segle XVI, Cristòfol Despuig, va contribuir a deixar-nos un testimoni escrit de gran rellevància, Els col·loquis de la insigne ciutat de Tortosa, una obra mestra, que ha servit per conèixer com era el tortosí d’aquella època i veure’n també la seva evolució al llarg dels segles. Però des de Tortosa i des de les Terres de l’Ebre han sortit escriptors inigualables que han fet del seu parlar el seu canal de comunicació, la seva eina d’expressió i el motiu del seu pas per la història com Jesús Moncada, Abu Bakr Al-Turtuxí, Francesc Vicent Garcia (el rector de Vallfogona), Artur Bladé i Desumvila, Desideri Lombarte, Gerard Vergés… o d’altres de coetanis com Manel Ollé.\nEl meu parlar és d’una riquesa formidable i l’IEC pren el compromís de defensar-lo, visibilitzar-lo i difondre’l, de mica en mica, també a les aules. Perquè si a l’Ebre sabem que quan plou ens mullem, que podem jugar a bitlles i que al llit hi ha un matalàs; a Barcelona també haurien de saber que a l’Ebre ens banyem sota la pluja, que al Delta juguen a birles i, potser, si s’acaba acceptant al DIEC, que hom diu encara que dorm al matalap.\nTags: Carles CastellàColumnaCulturaCurt WittlinIECInstitut d'Estudis CatalansIrene LópezJesús MaJoan BeltranLlenguaManel OlléOpinió\nComença a Castelló el judici a dos directius d’Escal UGS pels terratrèmols del Castor\nEl PSC critica que la Generalitat 'ni inverteix ni deixa invertir' per protegir el Delta


Pinky y Cerebro - Viquipèdia, l'enciclopèdia lliure\nTom Ruegger i Steven Spielberg\n9 setembre 1995\nllista d'episodis de Pinky y Cerebro\nPinky i Cervell són dos personatges de ficció de la sèrie de televisió animada Animaniacs. Posteriorment van tenir la seva pròpia sèrie de televisió anomenada Pinky i Cervell , la qual va ser produïda per Steven Spielberg i Warner Bros Animation. Pinky i Cervell va tenir una durada de 65 episodis transmesos entre 1995 i 1998, després es crearia una altra sèrie anomenada Pinky, Elmyra and the Brain de 13 episodis.\nSón dos ratolins de laboratori alterats genètica ment que viuen als laboratori s Acme. En cada episodi Cervell idea un pla per intentar conquistar al món al costat de Pinky.\nLa sèrie va guanyar un Emmy en 1999. Va ser emesa a Llatinoamèrica per Cartoon Network, Warner Channel, Boomerang i Tooncast ia Espanya per Toon Disney.\nCervell és un ratolí de gran intel·ligència i desitjos de conquesta mundial. La seva cua en forma de ziga-zaga li serveix per obrir la gàbia on viu, té un cap de grans dimensions a causa del seu cervell. La seva veu, feta en anglès per Maurici Lamarche, està basada en Orson Welles. El doblatge en espanyol va estar a càrrec del veneçolà Orlando Noguera.\nA causa de la seva grandària, Cervell té un complex de Napoleó, la qual cosa impedeix l'èxit dels seus plans. Altres coses que impedeixen que Cervell conquisti el món són els errors de Pinky, la poca intel·ligència dels humà s o simplement mala sort.\nPinky és un altre ratolí alterat genèticament, encara que menys intel·ligent que Cervell. Tot i que la majoria de les vegades és insultat per Cervell, gaudeix passar temps amb ell.\n↑ [enllaç sense format] https://web.archive.org/web/20071016051415/http://quickstopentertainment.com/? p = 1153 & page = 2\n↑ [enllaç sense format] http://www.eluniversal.com/estampas/anteriores/240808/encuentros2\nObtingut de «https://ca.wikipedia.org/w/index.php?title=Pinky_y_Cerebro&oldid=24870967»\nLa pàgina va ser modificada per darrera vegada el 8 set 2020 a les 20:01.


Torreblanca presenta el cartell del 40 aniversari de la Passió\nTORREBLANCA | CULTURA I ESPECTACLES\nELPERIODIC.COM - 26/02/2019\nPresentación cartel 40 aniversario Passió Torreblanca\nLa Passió de Torreblanca està d'aniversari. Quaranta anys celebrant un esdeveniment que, durant una nit, transforma el poble i ens transporta a l'època de Jerusalem. Aquesta setmana s'ha presentat el Cartell d'aquesta 40 edició de la Passió que ha comptat amb la participació de passions molt conegudes de la zona: Alfondeguilla, Alcalà de Xivert, Borriol i Ulldecona han sigut convidades a la presentació d'aquest esdeveniment tan especial que va més enllà de la mera representació artística.\n"La Passió, a més de teatre i acte sacramental ve a ser el sentiment d'un poble perquè la gent es transporta aquesta nit i d'una forma molt emotiva. A més, és molt important la part d'interacció entre el poble i els actors, amb aqueixos escenaris a l'aire lliure, una plasticitat i un realisme impressionant", explica Carlos Casanova.\nPerquè és el quaranta aniversari d'aquesta passió però el 25 aniversari per a Carlos encarnant a Crist cada Dijous Sant: "Quan la gent veu a Jesucrist baixant pel carrer, l'ambient és màgic, hi ha sentiment, foscor, silenci, les llums de les torxes... és tan difícil d'explicar que convide a la gent al fet que vinga a veure-ho", conclou. Tots els seus veïns es bolquen en aquesta Passió que, any rere any, atrau més visitants i turistes.\nPer aquest motiu, des de l'Ajuntament de Torreblanca es porta treballant perquè la Passió siga declarada Bé d'Interés Turístic Autonòmic. Actualment ja compta amb el diferent provincial però, tal com ha recordat el regidor de Cultura, Carlos Albert, ja s'està treballant amb l'Agència Valenciana de Turisme per a anar un pas més enllà en aquest esdeveniment "fet per i per al poble": "Volem potenciar-la més i, aprofitant que estem en un poble turístic, que molta més gent vinga a conéixer-la. Perquè qui ve, repeteix".\nEl poble es transforma en un gran escenari\nEs tracta d'una representació que es viu en directe i en pràcticament cada cantonada de Torreblanca. I és el fet que es represente a l'aire lliure li dóna una plasticitat i un realisme a l'acció d'un caire tal, que l'espectador moltes vegades es veu embolicat entre els actors, s'assega completament atrapat per la trama argumental.\n"És un moment únic que no es pot explicar", coincideixen molts dels veïns d'aquesta xicoteta localitat castellonenca. La història es representa en diversos escenaris naturals, sent la majoria en la plaça Major, la qual cosa permet tindre una gran audiència en aquest ampli espai.\nUns 150 actors intervenen en les dèsset escenes però, a més, hi ha molts col·laboradors anònims, confraries locals, associacions culturals, comerços i empreses de Torreblanca que ajuden. També l'Ajuntament, que contribueix amb el muntatge d'escenaris i la seua aportació econòmica. Per això es diu que "La Passió" és de tot el poble.\nUn altre distintiu és que els seus diàlegs són íntegrament en valencià. Si vols saber més sobre la Passió de Torreblanca, ací pots trobar més informació.\nEl PP aconsegueix un acord a Torreblanca per a resoldre les inundacions del passeig marítim\nEl PP de Torreblanca exigeix solucions per a veïns i negocis d'hostaleria afectats per la inundació del passeig marítim\nEl PP reclama un tracte digne per a animals perduts en Torreblanca i sacrifici zero\nEl PP exigeix en Torreblanca la defensa de la citricultura amb tractaments eficaços contra el 'cotonet' que el PSOE rebutja


Jocs sgames. Al lloc pots jugar jocs en línia. Juga gratis a jocs en línia, descarregar mini jocs gratis\nTancs en línia - el més popular basada en el navegador en tres dimensions de combat. Joc en línia Tanki combina elements de la clàssica «Tanc» Dendy època, l'entreteniment i el dinamisme de la moderna 3D-shooter. Tancs de joc en línia en línia no requereixen requisits especials de maquinari i executar en qualsevol ordinador amb accés a Internet.\nKaros: Inici KAROSA: El començament\nKaros línia - això és un joc fantàstic amb un emocionant gràfics d'alta qualitat. El món sencer és ple de bells paisatges Azmara, de la qual de vegades és molt difícil apartar la mirada. Joc KAROSA casa té molts avantatges sobre els jocs de diversos jugadors, entre ells els principals són completament sana i la interfície d'idioma rus.\nRappelz en línia - aquest és un nou 3DMMORPG lliure (tridimensional multijugador en línia joc de rol). Aquí l'espera de emocionants missions i aventures, batalles i un munt de monstres que fan por. Rappelz Online joc satisfarà els seus gràfics: els paisatges i criatures del joc no es van elaborar de manera tan realista que només volien tocar la seva mà.\nJoc King of Kings 3 Online - joc multijugador gratuït que et porta a un món de fantasia medieval, on les guerres sagnants són set regnes en guerra. Cadascun dels seus patrons regnes Déu, ajudant als seus subordinats en la lluita pels recursos limitats.\nBS - La sang i l'ànima\nBS joc - una fantasia multijugador amb gràfics excel · lents, una història interessant i batalles inoblidables escala.\nAquesta és una paraula nova en el món dels jocs MMORPG.Forseken MÓN - enorme univers, habitat per criatures fantàstiques, constantment en guerra entre ells.Vostè està esperant per a la batalla amb el nombre increïblement gran de competidors.Una multitud de monstres diferents amb enuig mirant i llest per atacar en qualsevol moment.Per sobre de cada un d'ells serà un signe d'exclamació.\nJoc en línia Primer Món - client estratègic joc de gènere de ficció, que és un univers enorme, on hi ha guerra entre dues nacions en guerra.Aquesta és una guerra entre la màgia i la tecnologia.Utilitzant diversos mètodes, els oponents tendeixen a un objectiu molt preuat - per guanyar la primera.Després de tot, la flor pot afectar significativament l'equilibri de poder, canviant el curs dels esdeveniments.La possessió d'aquest valuós recurs, que és una substància alienígena que li dóna un enorme poder i, per tant, el poder.\n7 línia cel · lular - un joc MMORPG gratuït, portant una experiència única als jugadors, a causa de l'absència d'aquest tipus de projectes navegador anàlegs. Empresa xinesa a la fama a treballar en els gràfics, emocionant sistema de PvP, la trama interessant. El setè element és diferent innovador sistema online per a la creació d'objectes.\nLes regles de la guerra, l'estratègia nuclear\nRegles de la Guerra en línia - una estratègia en què el control del seu propi exèrcit i disposar de les armes més modernes.\nBattlestar Galactica Online - joc multijugador gratuït de Bigpoint la companyia, que va guanyar el reconeixement i el respecte a la indústria del joc, i sobretot - basades en navegador en línia jocs de rol. Aquest joc, com molts altres, és un dels millors en el seu gènere. Narra les aventures a l'estil de la ciència ficció, i cada actualització més i reforça la idea que aquest joc supera totes les expectatives dels fans de la saga fantàstica.


El Parlament aprova que es retiri durant aquest curs l’amiant d’escoles i instituts ·\nEl Parlament aprova que es retiri durant aquest curs l’amiant d’escoles i instituts\nRedacció 24 març 2017 1 min read\nL’any passat el sindicat CCOO va fer sonar l’alarma i va alertar que encara hi ha elements de fibrociment, que conté amiant, a més d’una trentena de centres educatius de la comarca. Des del Departament d’Ensenyament van respondre que no hi ha diners per retirar-los tots i que s’actuaria només en els que estiguessin en mal estat.\nEl PSC ha portat el tema al Parlament de Catalunya i la resolució, on demana que la retirada sigui total durant aquest curs, va ser aprovada. S’espera així que es faci ara un pla de substitució progressiu a escoles i instituts del Vallès.\nAl nostre municipi hi ha fibrociment a dues escoles. A l’Escursell ja estava previst retirar-ho durant aquest curs per fer un hort i al Ginesta encara hi ha a la coberta del gimnàs. L’any passat no hi havia cap pla per retirar-ho, ara amb aquesta resolució aprovada al Parlament hi ha més arguments per demanar la seva retirada en els propers mesos.\nTags: amiant Ensenyament escoles PSC\nPrevious: Lidl decideix finalment construir el seu nou centre logístic a Martorell i no a Montcada\nNext: Manel Larrosa: “Si Ripollet estigués a Madrid ja tindria una estació de rodalies”


Festa Major 3er Aniversari Can Fugarolas | Can Fugarolas\nFesta Major 3er Aniversari Can Fugarolas\nJa fa 3 anys que som vius.\nJa fa 3 anys que vam obrir les portes de Can Fugarolas.\nJa en fa 3 que vam netejar aquella muntanya de brutícia, que mentre anàvem recollint colze a colze, ens començàvem a conèixer diferent gent de diferents àmbits.\nJa fa 3 anys, que ens vam adonar que tot i ser diferents, teníem objectius comuns, que teníem necessitats col·lectives iguals, i que si compartíem l'energia, en podíem treure molt profit. Però no pas de l'econòmic ni de l'individual, si no profit, del col·lectiu.\nJa fa 3 anys, que estem posant a la pràctica la definició de la paraula AUTOGESTiÓ, que no és res més que posar sobre la taula els recursos i les diferents energies per optimitzar la cobertura de les nostres necessitats.\nJa fa 3 anys que obrim les portes perquè nous col·lectius entrin a Can Fugarolas per contagiar-se d'aquesta manera de fer, perquè no creiem en el nostre benefici, si no que busquem transformar el nostre entorn posant a la pràctica una manera de fer que creiem universal.\nJa fa 3 anys de tot això, i tenim ganes de compartir-ho amb tothom que hi ha participat i amb aquell que no ha vingut mai encara.\nPer això et convidem aquest cap de setmana.\n20h - Obertura de portes\n21:30 - Sopar al sotano\n22:30 - Concert de la Banda Fugarolas a l'Underground\n23:30 - DJ Congo a l'Underground\n11:30 - Activitats pels nens a l'hort\n13:00 - Actuacions de circ al pati\n14:00 - Paella popular al pati\n15:30 - Música amb l'Sven & Co. al pati\n17:00 - Obra de teatre amb Pàmboli a l'Underground\n18:15 - Actuacions de circ a l'espai Cronopis\n19:30 - Cercavila amb Godrac de Cronopis a l'Underground\n20:00 - Concert amb Sambà de Festa a l'Underground\n21:00 - DJ Chaves a l'Underground\ndivendres, novembre 18, 2016 - 20:00 a dissabte, novembre 19, 2016 - 23:45


UNA ESCISIÓ D’ERC DONA LA PRESIDÈNCIA A ROSER BOMBARDÓ – Pirineus TV\nLa regidora d'ERC de Montellà i Martinet Roser Bombardó ha estat escollida aquest dijous presidenta del Consell Comarcal de Cerdanya. Una escissió del grup comarcal d'ERC que s'ha fet palesa durant la constitució de l'ens ha determinat que el govern del Consell passi en mans del grup de Junts per Catalunya amb el suport de tres consellers d'Esquerra. Així doncs, Bombardó ocuparà el càrrec durant els primers dos anys i després cedirà el lloc a Albert Piñeira, que actualment n'és el vicepresident. Aquest ha estat el pacte en que han arribat a última hora Junts i una part d'ERC, que a la vegada ha evitat un altre acord entre ERC i Endavant Cerdanya.\nDesprés de jurar el càrrec, ha estat el torn de conèixer els candidats a la presidència. Junts i Endavant Cerdanya no han presentat candidat. El portaveu d'ERC ha proclamat el regidor de Puigcerdà Joan Manel Serra i la mateixa Bombardó ha reivindicat que ella també era candidata del partit. Les votacions dels 19 consellers han atorgat 12 vots a Bombardó, els 9 de Junts i 3 d'ERC, mentre que Serra ha obtingut 7 vots, els tres d'Endavant Cerdanya i els quatre restants d'ERC.\nJa com a nova presidenta de l'ens comarcal, Bombardó ha deixat clar que la direcció nacional del partit li donava suport i que per a ella és un orgull ser la primera dona que ocupa aquest càrrec.\nL'alcalde de Llívia i secretari d'organització municipal d'ERC a Cerdanya, Elies Nova, ha qualificat de 'trànsfugues' les tres conselleres que han donat el seu vot a Bombardó i han fet possible l'acord amb Junts. Ha assegurat que estudiarà la possibilitat d'impugnar la votació pel fet que ERC hagi presentat dos candidats.\nL'altre candidat d'ERC, Joan Manel Serra, s'ha mostrat sorprès pel resultat i ha assegurat que el partit encara una època de molta feina interna.\nPer la seva banda, el nou vicepresident de l'òrgan comarcal Albert Piñeira creu que la majoria dels municipis són favorables a aquest.\nA banda de ser la primera dona que ocupa la presidència del Consell Comarcal, Roser Bombardó és també la primera persona del municipi de Montellà i Martinet en ostentar aquest càrrec.\nLa sessió ha acabat amb la fotografia dels 19 consellers.\nParlen al vídeo: ROSER BOMBARDÓ, PRESIDENTA CONSELL COMARCAL CERDANYA - ELIES NOVA, ALCALDE DE LLÍVIA I SECRETARI ORG MUNICIPAL ERC - JOAN MANEL SERRA, CONSELLER CONSELL COMARCAL CERDANYA - ALBERT PIÑEIRA, VICEPRESIDENT CONSELL COMARCAL CERDANYA


Ciutadà exemplar i referent de la lluita democràtica - Empordà\nCiutadà exemplar i referent de la lluita democràtica\nCARLES PUIGDEMONT 21.11.2015 | 06:30\nEns ha deixat en Francesc Pararols, exregidor i extinent d'alcalde del primer ajuntament democràtic, col·laborador del Consell Municipal de la Gent Gran i de la revista El Roure. Sobretot ha estat un veritable referent ciutadà i un servidor lleial i incansable en les lluites per les conquestes del progrés social. Unes lluites que van marcar una vida que, per més que la repassis i la coneguis, et deixa sempre embadalit per la intensitat amb què ha estat viscuda i el compromís personal que l'ha impregnat fins al final. Va ser, alhora, un veritable senyor: culte, elegant, ferm, protagonista i testimoni de moments històrics. En definitiva, un ciutadà exemplar. Fins que va poder, en Pararols sempre va assistir als actes en què se'l convidava i per això, cada vegada que tenia l'ocasió de saludar-lo -sobretot la primera que ho vaig fer com a alcalde- em sentia impressionat i li expressava l'honor que ens feia de comptar amb la seva presència.\nEl ple de l'ajuntament de Girona del dia 4 d'abril de l'any 2000 li va concedir el premi Ciutadania «en reconeixement al seu compromís cívic, expressat per tota una vida dedicada a la conquesta de les llibertats democràtiques i al progrés dels gironins i les gironines mitjançant una activitat política caracteritzada pel respecte i la tolerància». Se'l mereixia amb escreix, i fins i tot el guardó es queda curt davant l'abast de la seva trajectòria i del seu servei al bé comú. Per això, quan en Joan Olòriz em va convidar a participar en l'homenatge que li van organitzar l'estiu de l'any passat ho vaig acceptar amb orgull i feliç de poder testimoniar-li un agraïment immens a tota la feina feta i a la fidelitat al compromís democràtic. A Pararols li devem tantes coses que li caldrà un reconeixement especial del conjunt de la ciutat.\nVa ser una persona de vida excepcional i referent per a molts que el van tenir com a mestre polític en aquell PSUC que guardava l'herència històrica i la posava al servei de la construcció del futur. Sobretot serà un referent per a totes les generacions futures que coneguin la seva trajectòria i s'adonin de la dimensió colossal de la seva biografia. Només de veure'l sabies que res no el vinclava i que tenies al davant algú poc corrent, i a Girona hem tingut el privilegi de comptar-lo entre les persones que van treballar i sacrificar-se a fons pel conjunt dels ciutadans.\nEm sento honorat d'haver-lo conegut i haver-li pogut dispensar el respecte i l'admiració que es mereixia. També d'haver-li pogut transmetre un agraïment profund. I d'haver rebut la seva extraordinària amabilitat i bonhomia, que es va fer més expressa quan hi havia circumstàncies personals que ens feien coincidir.\nGràcies infinites per tot.